Tirebolu

Tirebolu (starogr. Τρίπολις – Tripolis, pontgr., novogr. Τρίπολη – Tripoli), je mesto v Turecku v historickom kraji Pontos. Žije tu okolo 18 000 obyvateľov. Dejiny Mesto založili v roku 656 pred Kr. grécki kolonisti z mesta Milétos. Pomenovanie Tripolis značí, že mesto vzniklo spojením troch gréckych osád. Mesto bolo súčasťou gréckej kultúry aj v Rímskej aj v Byzantskej ríši. V 13. storočí bolo súčasťou gréckeho Trapezuntského cisárstva. V 14. storočí mesto dobyli Turci a od tejto doby začína turecká vláda. Tripoli, podobne ako ostatný Pontos, bolo mesto obývané Pontskými Grékmi. V rokoch 1916 – 1922 tu Turci spáchali genocídu na miestnom gréckom obyvateľstve. V roku 1923 sa konala grécko-turecká výmena obyvateľov a všetci kresťanskí Gréci sa vysťahovali do Grécka, ich potomkovia tam žijú dodnes. Externé odkazy Oficiálna stránka